लेकिन न्यायमूर्ति पी.एस. सतसिवन और बी.एस. चौहान की पीठ ने आर्मस एक्ट 1959 के तहत हथियार और गोला-बारूद रखने का दोषी ठहराते हुए उन्हें पांच साल कैद की सजा सुनाई. अदालत का कहना था कि उनके अपराध की परिस्थितियां और स्वरूप इतने गंभीर हैं कि उन्हें यूं ही नहीं छोड़ा जा सकता. ‘‘शायद उनकी किस्मत में ही जेल थी. भले ही नादानी में किया हो लेकिन अपराध तो अपराध है. मुझे इससे धक्का लगा है.’’ अभिनेत्री जया प्रदा ने पूरे घटनाक्रम पर कुछ इस अंदाज में प्रतिक्रिया दी.